text: - Vit hava tunað inn á smálutirnar í dystunum ímóti Týsklandi. Har fara vit - við øllum vit hava - eftir teimum smáu og eitt sindur størru møguleikunum sum eru í dystinum, sigur Peter Bredsdorff Larsen, sum kortini ikki vil ljóða sum ein "jubeloptimist".
text: #000002
text: Trok.fo hitti ein spentan landsliðsvenjara í Kiel.
text: #000003
text: - Annars eru allir fit-for-fight og til reiðar til dyst, sigur venjarin tá ið vit hitta hann eftir venjing eitt samdøgur áðrenn dystin ímóti Týsklandi í Kiel. Og venjingarnar hava verið á góðari leið.
text: #000005
text: - Vit hava bygt víðari upp á góða spælið frá januarmánað, og so høvdu vit eisini góðar venjingar, tá ið vit vóru saman í viku 11, har vit eisini fyrireikaðu okkum til Týsklandsdystirnar.
text: #000006
text: - Nú hava vit so havt tvær góðar venjingar her. Vit hava tunað inn á smálutirnar í dystunum ímóti Týsklandi har vit fara - við øllum vit hava - eftir teimum smáu og eitt sindur størri møguleikunum vit hava í dystinum.
text: #000007
text: Tí Føroyar hava nakrar møguleikar í dystinum. Tað er landsliðsvenjarin sannførdur um:
text: #000008
text: - Ja, uttan at eg skal ljóða sum ein jubeloptimist..., byrjar landsliðsvenjarin áðrenn hann skundar sær at leggja dent á, at Týskland sjálvandi er risastórur favorittur og síðani trívur í aftur føroysku møguleikarnar:
text: #000009
text: - Tá ið eg sigi at vit hava nakrar møguleikar, so haldi eg at vit síggja í bæði okkara álopsspæli og verjuspæli, at vit hava nøkur evni, sum kunnu arga týskararnir "á degnum", tekur landsliðsvenjarin til.
text: #000010
text: - Men nú fáa vit at síggja um vit ikki kundu klárað at skapt eina góða og javna byrjan upp á dystin og megnað at tikið nøkur initiativ, so at vit eisini kunnu spæla við, sigur landsliðsvenjarin spentur á málinum.
text: #000012
text: - Hetta er ein øgiligur varði á leiðini í føroyskum hondbólti. Hugsa tær at standa her í møguliga heimsins feitastu hondbóltshøll og spæla HM-playoff ímóti Týsklandi.
text: #000014
text: - Hetta verður ein uppliving, sum leikarar og áskoðarar ongantíð fara at gloyma, sigur landsliðsvenjarin, sum eisini hugsar um um lærdómin, ið liggur í slíkum avgerandi dystum ímóti sterkari mótstøðu.
text: #000015
text: - Fyri tað næsta skulu eisini læra nakað av hesum dystinum. At vísa, at vit kunnu fyrireika okkum til slíkt og útinna tað á vøllinum.
text: #000016
text: - Og fyri tað triðja, so skulu vit eisini royna eftir einum úrsliti. Og eitt úrslit kann væl vera, at vit arga týskararnar passaliga nógv, so at har eisini er spenningur um úrslitið leygarkvøldið, sigur venjarin og viðurkennir, at nú hugsar hann eisini øgiliga stórt.
text: #000017
text: - Tað er nakað sum leikararnir sjálvir skulu venja seg við. At spæla í truplum umstøðum og undir stórum trýsti frá áskoðarunum. So tað brúka vit ikki so nógva upp á, greiðir venjarin frá.
text: #000019
text: - Vit hugsa fyrst og fremst um okkara egnu uppgávur á vøllinum. Tað er bert tað, sum tú fært gjørt nakað við.
text: #000021
text: Og líka mikið hvussu tað nú er uttan fyri vøllin, so er eingin munur á sjálvum vøllinum her og í Høllini á Hálsi, sigur landsliðsvenjarin, ið kortini viðurkennir, at leikararnir fara at merkja okkurt frá teimum okkurt um 7.000 áskoðarunum mikudagin.
text: #000022
text: - Tað er jú eitt stórt trýst og ein intimiderandi dámur her, men eg eri í roynd og veru púra tryggur. Vit hava eitt kul lið, og nakrar kular spælarar, sum eru frískir upp á hesa avbjóðingina, og eg gleði meg sera nógv til dystin, sigur Peter Bredsdorff Larsen at enda.
text: #000023
text: Eftir dystin hoyrast samrøður og samanumtøkur á Fm1.fo umframt her á trok.fo/lurta, har eisini øll upptaktssendingin, dystarfrásøgnin og alt annað eisini verður at hoyra sum vant.
text: #000025
text: - Vit hyggja eftir støðuni tá dysturin er liðugur
text: #000027